Jazz From Hell

Jazz From Hell er et instrumentalt album komponert av Frank Zappa. Det ble utgitt 15. november 1986 på Barking Pumpkin Records på vinyl og kassett, og i 1987 av Rykodisc på CD.

Jazz from Hell var det siste studioalbumet som ble gitt ut mens Zappa fremdeles levde. De sju siste årene av sin levetid ga han bare ut konsertalbum, selv om albumet Civilization Phaze III, utgitt i 1994, ble gjort ferdig like før hans død.

To musikkvideoer ble laget, «Night School»s video som inneholdt klipp fra da han lagde filmen 200 Motels i 1971, og «G-Spot Tornado»s video som inneholdt fotograferinger som Zappa tok tidlig på 1960-tallet på en jordbruksmesse.

Bakgrunn 
Frank Zappa forklarte at albumets tittel var en politisk referanse: «Things in America can be from hell. Right now we have a president from hell (Ronald Reagan), and a National Security Council from hell, so we should add Jazz from Hell also». Uttalelsen er hentet fra videoutgivelsen Video from Hell fra 1978.

Alle komposisjonene er gjort av Frank Zappa på et Synclavier DMS med unntak av «St. Etienne», som er en gitarsolo hentet fra et opptak av låten «Drowning Witch» fra Zappas album Ship Arriving Too Late to Save a Drowning Witch, innspilt under en konsert i Saint-Étienne i Frankrike i 1982.

«While You Were Art II» er en Synclavier-opptreden basert på en av Zappas improviserte gitarsoloer på sporet «While You Were Out» fra albumet Shut Up 'n Play Yer Guitar fra 1981. Den uutgitte originale Synclavier-opptredenen ble fremført ganske enkelt, mes innspillingen  her var Zappas «deluxe-arrangement».

«G-Spot Tornado» var så komplisert at Zappa trodde det var umulig for et menneske å fremføre det, men ble fremført av Ensemble Modern på den innspilte konserten The Yellow Shark i 1993.

Utgivelse 
Den første europeiske CD-utgivelsen av albumet ble utgitt som en del av et samlealbum, med ni spor fra albumet Frank Zappa Meets the Mothers of Prevention fra 1985.

Grammy 
Zappa vant en Grammy Award i 1988 for «Best Rock Instrumental Performance» for dette albumet.

Kontroverser 
Selv om Jazz from Hell er et instrumentalt album, verserte det rykter om at butikkjeden Fred Meyer solgte albumet med en «RIAA Parental Advisory»-merkelapp på, noe som indikerer at albumet inneholder støtende tekst.

Sporliste 
Alle låter er komponert og arrangert av Frank Zappa.

Side 1
 «Night School» (4:47)
 «The Beltway Bandits» (3:25)
 «While You Were Art II» (7:17)
 «Jazz from Hell» (2:58)

Side 2
 «G-Spot Tornado» (3:17)
 «Damp Ankles» (3:45)
 «St. Etienne» (6:26)
 «Massaggio Galore» (2:31)

Personell 
Musikere
 Frank Zappa – sologitar, synclavier, keyboard, produksjon på «St. Etienne»
 Steve Vai – rytmegitar
 Ray White – rytmegitar
 Tommy Mars – keyboard
 Scott Thunes – bassgitar
 Chad Wackerman – trommer
 Ed Mann – rytmeinstrumenter

'''Teknisk personell
 Greg Gorman – omslagsfoto
 Bob Rice – komputerassistent
 Bob Stone – lydtekniker

Eksterne lenker 
 Jazz from Hell på Allmusic
 Jazz from Hell på Discogs
 ''Jazz from Hell''' på RollingStone

Musikkalbum fra 1986
Frank Zappa-album